
Приложение № 1 към поканата

ТЕХНИЧЕСКО ЗАДАНИЕ
за „Абонаментна поддръжка и доставка на резервни части за ролетни щори, решетки и секционни врати, инсталирани на летище София“


1. Предмет на поръчката
Предмет на поръчката е осигуряване на непрекъсната работоспособност, чрез абонаментна поддръжка, включваща профилактика и ремонт, както и при необходимост ремонт и доставка на резервни части за 112 броя ролетни щори, решетки и секционни врати, инсталирани на летище София, както следва:
· на Терминал 1 – 38 броя
· на Терминал 2 – 36 броя
· други сгради на територията на летище София – 38 броя
2. Местонахождение на съоръженията 
Местоположението на щорите е описано в Приложения № 1, № 2 и № 3 към техническото задание.
3. Изисквания при извършване на абонаментна поддръжка на съоръженията.
		Абонаментната поддръжка и доставка на резервни части по предмета на договора включва:
3.1. Извършване минимум един път месечно на задължителна превантивна диагностика и профилактика на съоръженията, включваща проверка на: 
· общата функционалност на съоръженията;
· лагеруването на триещите се части;
· барабани и крепежни елементи;
· отключващи и заключващи механизми;
· защити на ел. захранванията;
· работоспособността на моторите;
· пружини и фотоклетки;
· стопери;
· аварийни режими.
	Независимо от извършването на посочената по-горе диагностика и профилактика, Изпълнителят има задължението да идва на място, в случай на възникване на аварийни ситуации, като посещението е включено в месечната цена за абонаментна поддръжка и не се заплаща допълнително.
3.2. Ремонт и отстраняване на всички механични и/или електрически неизправности, нарушения или други несъответствия, свързани с общата функционалност на щорите;
3.3. Изпълнителят на поръчката е необходимо да има в наличност през времетраенето на договора всички бързо износващи се части, с оглед осигуряване на необходимото ниво на работоспособност;
3.4. Изпълнителят на поръчката е необходимо да осигури приемливи срокове, съгласувани с Възложителя, за доставка на останалите резервни части, които не попадат в обхвата на т.3.3.;
3.5. Минималният гаранционен срок на всички компоненти и резервни части, вложени от Изпълнителя, е минимум 12 /дванадесет/ месеца след подписване на протокол за тяхното влагане;
3.6. Изпълнителят да осигури мобилен или стационарен телефон за връзка при необходимост от консултации и възникване на спешни и неотложни нужди, както в работно, така и в извън работно време;
3.7. Неизправности, възникнали по вина на Изпълнителя, се отстраняват за негова сметка;
3.8. Изпълнителят следва да извършва стартиране и тестване на съоръженията след всеки направен ремонт или настройки;
3.9. С цел минимално възпрепятстване на непрекъснатия летищен процес, Изпълнителят предварително съгласува датата, часа и продължителността на съответната профилактика и/или ремонт с Възложителя.
4. Периодичност на дейностите по профилактика и поддръжка (сервизни дейности)
4.1. След сключване на договора, преди започване на дейностите по абонаментна поддръжка и след основен преглед на всичките съоръжения, за наличие на събития и процеси извън нормалната им работа, следва да се състави констативен протокол;
4.2. Превантивна диагностика и профилактиката на съоръженията следва да се извършва минимум един път месечно, съгласно изискванията на т. 3.1.; 
4.3. За дейностите по профилактиката, които ще извършва Изпълнителят, ще се съставя месечен протокол.
5. Други изисквания към Изпълнителя
5.1. Цената на договора (съответно предложението на участника) следва да бъде калкулирана така, че да обхваща всички необходими сервизни и аварийни дейности по поддържане и осигуряване на работоспособността (както и по отстраняването на възникнали повреди) на всички съоръжения, които са включени в настоящото техническо задание и подмяна на всички дефектирали компоненти в процеса на експлоатация.
5.2. Възложителят заплаща месечна цена за абонаментна поддръжка за реален брой обслужени щори. Месечната цена се определя съобразно единичните цени за абонаментна поддръжка на отделните щори, посочени в ценовото предложение на Изпълнителя. За времето, през което съответната щора е спряна от експлоатация, цената за месечна поддръжка не се заплаща от Възложителя. Цената, която се заплаща за месеца се определя пропорционално на времето, през което щората е била в експлоатация, съответно времето за неговото реално обслужване. Спирането на щората може да бъде в резултат на неработоспособност на същата или по искане на Възложителя.
5.3. Времето за реакция от страна на Изпълнителя, при възникване на дефект или неработоспособност, да не е повече от 24 часа от получаване на писмена заявка или уведомление по телефона от страна на Възложителя.
5.4. Допустим максимален престой (неработоспособност) на всяко едно от съоръженията да бъде не повече от 48 часа за единичен престой (дефект) на едно съоръжение, считано от датата и часа на известяване, и сумарно не повече от 10 календарни дни за период от 12 месеца за всички възможни дефекти на дадено съоръжение. В тези пределни срокове за нефункционалност на съоръженията не се включват престоите, породени от увреждания причинени от удар и/или злоумишлени действия. 
5.5. Всички сервизни дейности, необходими за поддръжката на съоръженията, обект на поръчката, следва да бъдат включени в цената.
5.6. Изпълнителят приема съоръженията във вида и състоянието, в което се намират в момента на подписване на договора, след което поема изпълнението по поддръжка и осигуряването на тяхната работоспособност.
5.7. Преди подаване на офертата, участникът в процедурата трябва да извърши задължителен оглед на съоръженията, за което се подписва двустранен протокол.
Огледът може да бъде извършен всеки работен ден от 09:00 до 16:00 часа в срока за получаване на офертите, въз основа на писмено заявление до „СОФ Кънект“ АД, подадено минимум 2 работни дни преди посочения в заявлението ден за оглед, с цел издаване на временни пропуски за достъп на лицата, които ще извършат огледа, като се посочват данни за: трите им имена, ЕГН, месторождение и адрес, както и длъжността, която заемат във фирмата на участник.
 Лица за контакти по огледа: Радослава Алексиева – организатор летищно обслужване, отдел „Летищни технологии“, дирекция „Техническа“ – тел.: 02 937 2629; Емил Венелинов – организатор летищно обслужване, отдел „Летищни технологии“, дирекция „Техническа“ – тел.: 02 937 2612.
Разходите по издаване на пропуски за извършване на огледа са за сметка на заинтересованите лица, а при изпълнението на договора – за сметка на Изпълнителя.
6. Срок на договора за „Абонаментна поддръжка и доставка на резервни части за ролетни щори, решетки и секционни врати, инсталиране на летище София”– 12 месеца, с възможност за удължаване с още 12 месеца.
7. Място за изпълнение – Терминал 1, Терминал 2 и други сгради на територията на летище София.

Приложения към техническото задание: 
1. Списък на ролетни щори, решетки и секционни врати – Терминал 1 – Приложение 1.1.;
2. Списък на секционни врати – други сгради на територията на летище София – Приложение 1.2;
3. Списък на ролетни щори, решетки и секционни врати – Терминал 2 – Приложение 1.3;
4. Констативен протокол за функционалното състояние на щорите – Приложение 1.4;
5. Приемо-предавателен протокол (месечен) – Приложение 1.5;
6. Окончателен приемо-предавателен протокол – Приложение 1.6.

